ПРОТОКОЛ № 8
от заседание на комисия „Дисциплинарна дейност и взаимодействие с ИВСС“ към прокурорската колегия на Висшия съдебен съвет,
проведено на 21 март 2017 г.

Днес, 21 март 2017 г., вторник от 11.00 ч., в сградата на Висшия съдебен съвет, се проведе заседание на Комисия „Дисциплинарна дейност и взаимодействие с ИВСС“ към прокурорската колегия на ВСС в състав: 

	    ЗА ПРЕДСЕДАТЕЛ: ЯСЕН ТОДОРОВ
					  	     ЧЛЕНОВЕ: ВАСИЛ ПЕТРОВ
                                                                                         РУМЕН ГЕОРГИЕВ
                                                                                         МАГДАЛЕНА ЛАЗАРОВА

Отсъства: Незабравка Стоева				

Заседанието протече при следния дневен ред:
1.	Предложение от Главния прокурор на Република България за образуване на дисциплинарно производство и налагане на дисциплинарно наказание на Райна Петкова Бачева – прокурор в Районна прокуратура – Благоевград.

2.	Заповед № 25/28.02.2017 г. на административния ръководител на Районна прокуратура – Сливница, с която на основание чл.308 от ЗСВ е наложено наказание „забележка“ на Калин Димитров Димитров – прокурор в Районна прокуратура - Сливница.
3.	Информация от административния ръководител на Окръжна прокуратура – Пловдив, за изпълнени мерки по препоръки от Акт за извършена планова проверка.

4.	Акт за резултати от извършена комплексна планова проверка във Военно-окръжна прокуратура – София.

По дневния ред: 
	
1.ОТНОСНО: Предложение от Главния прокурор на Република България за образуване на дисциплинарно производство и налагане на дисциплинарно наказание на Райна Петкова Бачева – прокурор в Районна прокуратура – Благоевград.
След станалите разисквания и направения самоотвод от г-н Васил Петров,
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

1.1.	ПРЕДЛАГА на прокурорската колегия на Висшия съдебен съвет, на основание чл. 316, ал. 1 от Закона за съдебната власт и съгласно предложението от Главния прокурор на Република България, да образува дисциплинарно производство срещу Райна Петкова Бачева – прокурор в Районна прокуратура – Благоевград, за извършени от нея дисциплинарни нарушения по чл. 307, ал. 3, т. 3 и т. 4 от Закона за съдебната власт.
1.2.	ПРЕДЛАГА на прокурорската колегия на Висшия съдебен съвет на основание чл. 316, ал. 2 от ЗСВ  да определи тричленен дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Райна Петкова Бачева – прокурор в Районна прокуратура - Благоевград.
1.3.	ПРЕДЛАГА на прокурорската колегия на Висшия съдебен съвет на основание чл. 316, ал. 2 от ЗСВ да определи председател на дисциплинарния състав, който е и докладчик.

2.ОТНОСНО:  Заповед № 25/28.02.2017 г. на административния ръководител на Районна прокуратура – Сливница, с която на основание чл.308 от ЗСВ е наложено наказание „забележка“ на Калин Димитров Димитров – прокурор в Районна прокуратура - Сливница.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

2.1. ПРЕДЛАГА на Прокурорската колегия на Висшия съдебен съвет,  на основание чл. 314, ал. 4 от Закона за съдебната власт, да потвърди наложеното със Заповед № 25/28.02.2017 г. на административния ръководител на Районна прокуратура – Сливница дисциплинарно наказание по чл.308, ал. 1, т. 1 от ЗСВ „забележка“ на Калин Димитров Димитров – прокурор в Районна прокуратура - Сливница и същата да се приложи към кадровото дело на прокурора.

3.ОТНОСНО: Информация от административния ръководител на Окръжна прокуратура – Пловдив, за изпълнени мерки по препоръки от Акт за извършена планова проверка.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

3.1. ПРИЕМА информация от Административен ръководител на Окръжна прокуратура – Пловдив, за изпълнени мерки по препоръки от Акт за извършена планова проверка в Окръжна прокуратура – Пловдив, извършена в изпълнение на Заповед № ПП-01-99/04.11.2016 г. на Главния инспектор на ИВСС, заведена в деловодството на ВСС с вх.№ ВСС-2629/16.03.2017 г.

4.ОТНОСНО:  Акт за резултати от извършена комплексна планова проверка във Военно-окръжна прокуратура – София.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

4.1.	 ПРИЕМА за сведение Акт за резултати от извършена комплексна планова проверка във Военно-окръжна прокуратура гр.София, извършена в изпълнение на Заповед № ПП-01-101/21.11.2016 г. на Главния инспектор на ИВСС, приложен на електронен носител към писмо на Главния инспектор на ИВСС, заведено в деловодството на ВСС с вх.№ ВСС-3780/14.03.2017 г.
4.2.	 Административният ръководител на Военно-окръжна прокуратура гр. София да уведоми комисията за изпълнението на дадените с Акта препоръки.

ЗА ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
 ВЗАИМОДЕЙСТВИЕ С ИВСС“  КЪМ 
ПРОКУРОРСКАТА КОЛЕГИЯ НА ВСС: /П/
				ЯСЕН ТОДОРОВ